Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита, Томислав Цветковски со службена легитимација број 28-0004 и Соња Налбанти- Димоска со службена легитимација број 28-0009, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, со седиште на ул.Никола Вапцаров бр.11, застапуван од Директорот Изеир Мемеди и со Записник ИП1 број 16-470 од 01.12.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23) го донесе следното

**Р Е Ш Е Н И Е**

Се наредува на Изeир Мемеди, Директор на ЈУ Меѓуопштински центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, бр.53/21), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

* 1. Центарот, по службена должност да го преиспита решението УП1 број 0801-675 од 27.10.2023 година со кое се одбива барањето за измена на решението број УП1 1715-929 од 13.05.2022 година со кое се уредени личните односи и непосредни контакти на малолетното дете со неговиот татко. При преиспитувањето, целосно и правилно да ја утврди фактичката состојба, односно да го утврди местото на живеалиште и престојувалиште на таткото каде се одвиваат видувањата со малолетното дете, станбените и социокултурните услови, економско- финансиската состојба, поблиската и пошироката средина, согласно член 14 и член 80 од Законот за семејството.

**Рок за извршување на изречената инспекциска мерка е 15 дена од денот на приемот на Решението и постојано.**

* 1. Центарот, при преиспитувањето, да се води од потребите, интересите и желбите на детето како главен и основен принцип и да ги земе во предвид развојните промени во однос на возраста и училишната средина, односно да направи процена на подготвеноста на родителот со кого детето не живее да овозможува безбедна средина, како и да ги утврди другите околности од надлежност на стручната работа, согласно член 14 став 1 и член 79 став 2 од Законот за семејството .

**Рок за извршување на изречената инспекциска мерка е 15 дена од денот на приемот на Решението и постојано.**

* 1. Центарот да изврши непосреден увид во домот на родителите заради утврдување на фактичката состојба во домаќинството и потребите на членовите на домаќинството од социјална заштита, согласно член 115 од Законот за социјалната заштита.

**Рок за извршување на изречената инспекциска мерка е 15 дена од приемот на решението и постојано.**

* 1. Центарот, при преиспитувањето и одлучувањето да ги земе во предвид предлозите и укажувањата за потребата од измена на решението заради избегнување на непотребни конфликтни ситуации во присуство на деца во школската средина и избегнување на изложување на можни трауматични ситуации при примопредавање на детето и заштита на детето од евентуални натамошни конфликтни ситуации, согласно член 14, 76 и 79 став 3 од Законот за семејството.

**Рок за извршување на изречената инспекциска мерка е 15 дена од денот на приемот на Решението и постојано.**

* 1. Центарот, при преиспитувањето да утврди како се одвиваат видувањата на малолетното дете со родителот со кого не живее, со каква динамика и начин, односно од страна на кои лица, согласно член 14 и член 46 од Законот за семејството.

**Рок за извршување на изречената инспекциска мерка е 15 дена од денот на приемот на Решението и постојано.**

* 1. Центарот, при преиспитувањето да постапува по делот од барањето за повлекување на забраната за напуштање на државата на малолетното дете, односно да води постапка и да утврди дали по променетите околности со донесената судска пресуда XXП2-605/21 XX. П2.број 545/22 од 12.07.2023 година за развод на брак и доверување на малолетното дете на мајката, постојат и понатаму околности за ваква мерка, согласно член 14, 76 и член 79 од Законот за семејството.

**Рок за извршување на изречената инспекциска мерка е 15 дена од денот на приемот на Решението и постојано.**

* 1. Центарот, при преиспитувањето да постапува во делот на задолжението на мајката да го известува таткото на малолетното дете за секое нејзино отсуство од државата. При преиспитувањето, да ги земе во предвид новонастанатите околности согласно пресудата XXП2-605/21 XX. П2.број 545/22 од 12.07.2023 година од Основен Граѓански Суд-Скопје, согласно член 14 и член 79 од Законот за семејството.

**Рок за извршување на изречената инспекциска мерка е 15 дена од денот на приемот на Решението и постојано.**

* 1. Центарот, по службена должност да го преиспита решението УП1 број 0801-675 од 27.10.2023 година со кое се одбива барањето за измена на решението број УП1 1715-929 од 13.05.2022 година со кое се уредени личните односи и непосредни контакти на малолетното дете со неговиот татко. При преиспитувањето и одлучувањето да ги утврди целосно и правилно фактите и да го земе во предвид задолжението на таткото со судската пресуда XXП2-605/21 XX. П2.број 545/22 од 12.07.2023 година за плаќање алиментација, согласно член 179 и член 87 став 2 од Законот за семејството.

**Рок за извршување на инспекциска мерка е 15 дена од денот на приемот на Решението и постојано**.

* 1. Центарот, во образложение на решението како управен да ги образложува утврдените факти, правните прописи и причините поради коишто, врз основа на утврдените факти управниот акт е донесен, причините поради кои некои од барањата, тврдењата или предлозите не се прифатени, како и причините поради кои некои од изјавите дадени во текот на постапката не се земале предвид, согласно член 14 од Законот за семејството и член 88 од Законот за општата управна постапка.

**Рок за извршување на изречената инспекциска мерка е веднаш по приемот на решението и постојано.**

* 1. Центарот, да изготвува лист за следење на работата со корисникот на социјална услуга од секој профил поединечно, согласно член 281 од Законот за социјалната заштита и член 26 став 1 точка 1 од Правилникот за начинот на водење и содржината на евиденцијата за корисниците на правата од социјална заштита и документацијата за стручната работа( Службен весник на РМ,, број 171/2011).

**Рок за извршување на изречената инспекциска мерка е веднаш по приемот на решението и постојано.**

* 1. Центарот, работите сврзани со посебна заштита и помош на семејството, да ги врши со методите на стручна, советодавна и советувалишна интердисциплинарна тимска работа, односно содржината на стручната документација, поединечните наоди и мислења на стручните работници вклучени во работата со корисникот на услугата да водат кон аргументација на стручното мислење на профилот, согласно член 14 став 1 од Законот за семејството и член 31 од Правилникот за начинот на водење и содржината на евиденцијата за корисниците на правата од социјална заштита и документацијата за стручната работа( Службен весник на РМ,, број 171/2011).

**Рок за извршување на изречената инспекциска мерка е веднаш по приемот на решението и постојано.**

12. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Томислав Цветковски со службена легитимација број 28- 0004 и Соња Налбанти-Димоска со службена легитимација број 0009, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, застапуван од Директорот Изеир Мемеди и состави Записник ИП1 број 16-470 од 01.12.2023 година, во кој се констатирани недостатоци и неправилности во постапката за регулирање на лични односи и непосредни контакти на малолетно дете со родителот со кого не живее.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

 Подносителот на жалба плаќа административна такса за жалба во износ од 250,00 денари.

 Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-470 од 07.12.2023 година

 Инспектори за социјална заштита:

Томислав Цветковски-виш инспектор

 Соња Налбанти-Димоска-инспектор